5 centimetrai per sekundę
5 centimetrai per sekundę (jap. 秒速5センチメートル = Byōsoku Go Senchimētoru) – 2007 m. japonų romantinis animė filmas, kurio scenarijų parašė ir režisavo Makoto Shinkai. Filmo premjera įvyko 2007 m. kovo 3 d. Filmas susideda iš trijų dalių, kurių kiekviena seka tam tikrą pagrindinio veikėjo gyvenimo laikotarpį ir jo santykius su aplinkinėmis merginomis. 2007 m. „Asia Pacific Screen Awards“ filmą pripažino geriausiu metų animaciniu filmu. 2007 m. lapkritį pasirodė romanas paremtas filmu, o 2010 m. – Seike Yukiko iliustruota manga.